# אליעזר ולדמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אליעזר ולדמן
תאריך לידה | 11 בפברואר 1937
כנסות | 11, 12
סיעות | התחיה
תפקידים בולטים |

הרב אליעזר ולדמן - רב ציוני, ממייסדי ההתנחלות בחברון ובקרית ארבע, וראש ישיבת ההסדר במקום.

## [עריכה] חייו ופועלו הציבורי והפוליטי

הרב אליעזר ליפא ולדמן נולד בל' בשבט ה'תרצ"ז (11 בפברואר 1937) בפתח תקוה, לאביו, הרב יואל ולדמן. בהיותו בן שלוש עברה משפחתו לארצות הברית, שם שהה עד 1956. בזמן שהותו שם למד אצל הרב יצחק הוטנר (מחבר ספרי "פחד יצחק") ובישיבה יוניברסיטי והוציא תואר בפסיכולוגיה ובפילוסופיה.

כשחזר לארץ למד אצל הרב צבי יהודה הכהן קוק, יחד עם הרב חיים דרוקמן (על הערכתו הרבה של הרב ולדמן לרב צבי יהודה הכהן קוק ניתן ללמוד מכך, שלעולם אינו קורא לו "רבי" בלבד, אלא תמיד "מורנו ורבנו הרב צבי יהודה זצ"ל").

הרב ולדמן משמש כראש ישיבת ההסדר "ניר קריית ארבע" החל משנת 1972. אחר כמה שנים הצטרף אליו הרב דב ליאור. כיום משמשים שניהם כראשי הישיבה, כשהרב ליאור עוסק בעיקר בתחום העיון וההלכה והרב ולדמן עוסק בלימודי מחשבה והשקפה על פי הגותו של הראי"ה קוק.

היה ממייסדי וראשי "גוש אמונים", ולאחר כמה שנים של תנועת התחיה. שימש כחבר מזכירות מרכז ומועצת תנועת "התחיה" עד לפירוקה. כמו כן שימש כחבר המזכירות העולמית של תנועת בני עקיבא (1976), ולאחר מכן בהנהלה הארצית של בני עקיבא (1986-1980). כיהן כחבר כנסת בכנסות ה-11 וה-12, ופרש מהכנסת בינואר 1990.

לפני ביצוע תוכנית ההתנתקות עבר הרב ולדמן עם ישיבת ההסדר ניר קריית ארבע ליישוב שא נור שהיה בצפון השומרון.

## [עריכה] משנתו החינוכית

הרב ולדמן, בהיותו תלמיד של הרב צבי יהודה הכהן קוק, מורה לתלמידיו את דרכו החינוכית בעיקר על פי כתביו של הרב קוק האב (כדוגמת אורות ועין איה). הרב ולדמן הוא מהסוברים שמדינת ישראל היא "יסוד כסא ה' בעולם" אף במדינה חילונית. בשיחותיו קיים דגש על הבנת תהליך הגאולה על פי משנת הרצי"ה.

## [עריכה] כתביו

- על דעת המקום והזמן חוברת על השקפה דתית לאומית על ארץ ישראלית, כולל את מאמרו על חשיבות הברכה לפי התלמוד הירושלמי.
- ספר חגי - בספר זה לוקטו שיחות של הרב ולדמן בספרי בראשית ושמות. יצא לזכר ארבעה מתלמידי הישיבה.
- חוברות שיחות לפי נושאים ופרשיות השבוע - מהדורה פנימית יצאה על ידי תלמידי הישיבה.

## [עריכה] קישורים חיצוניים

- אליעזר ולדמן באתר הכנסת
- יום עיון לזכר הרב צבי יהודה קוק זצ"ל - שיעור של הרב אליעזר ולדמן מאתר מכון מאיר

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A2%D7%96%D7%A8_%D7%95%D7%9C%D7%93%D7%9E%D7%9F.html

קטגוריות: חברי כנסת | רבני הציונות הדתית | רבנים ישראלים | גוש אמונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש